《花朝后二日小雨一阵薄有寒色》
清代·文昭

轻寒犹似早春时，独拥黄绸起较迟。燕子来寻当日垒，桃花开较过墙枝。

一畦嫩雨栽花锸，半砚闲云中酒诗。兀坐不知门外事，翛翛惟觉据梧宜。

作者简介：（1680—约1732）宗室，字子晋，号芗婴居士、北柴山人。居室名紫幢轩。王士禛诗弟子，诗格与之相似。身有残疾，不能行走。有《紫幢轩诗》。